Un bărbat de 53 de ani din localitatea Giarmata-Vii, limitrofă municipiului Timişoara, a fost transportat la spital pentru îngrijiri medicale, sâmbătă, după ce s-a autoincendiat, potrivit agerpres.ro.
Poliţiştii Secţiei 1 Rurale Timişoara au fost sesizaţi cu privire la faptul că un bărbat din Giarmata-Vii s-ar fi autoincendiat. Ajunşi la faţa locului, poliţiştii au constatat că cele sesizate se confirmă, fiind vorba de un bărbat de 53 de ani, care s-a autoincendiat în grădina din spatele casei, arată o informare de presă a Poliţiei Timiş.
Până la sosirea forţelor, incendiul a fost lichidat de către fiul şi nepotul acestuia.
Bărbatul a fost transportat la spital pentru acordarea îngrijirilor medicale de specialitate.
Poliţiştii au întocmit un dosar penal pentru vătămare corporală din culpă şi efectuează verificări pentru stabilirea tuturor cauzelor producerii acestui incident.
Un tânăr este cercetat pentru tentativă de omor după ce a vrut să se sinucidă cu mașina și a provocat un accident
Un bărbat care s-a certat cu tatăl său și apoi a plecat cu mașina cu intenția de a se sinucide a provocat un accident cumplit pe un drum din județul Timiș, în urma căruia o persoană a căzut din mașină, fiind rănită grav. Tânărul este cercetat acum pentru tentativă de omor, potrivit jurnalul.ro.
Procurorii din cadrul Parchetului de pe lângă Tribunalul Timiș au dispus trimiterea în judecată a unui bărbat pentru săvârşirea tentativei la infracțiunea de omor.
Potrivit procurorilor, în 24 ianuarie, în jurul orei 15.00, pe fondul unor discuții contradictorii cu tatăl și cu intenția declarată de a se sinucide, inculpatul, în timp ce conducea mașina cu viteză excesivă și cu încălcarea normelor legale referitoare la depășirea altor autovehicule pe DN6, din direcția Caransebeș către Timișoara, la intrarea în sensul giratoriu pe autostrada A6 (unde viteza este limitată la 30 km/h, iar sensurile de mers sunt despărțite de linie dublă continuă), a lovit cu partea din spate un alt autoturism, ce se deplasa în aceeași direcție și în care se aflau alte persoane.